Indiska

Indiska jo stat w pódpołdnjowej Aziji na indiskem subkontinenśe. Granicujo z Pakistanom na dłujkem wjacorje, z Chinskeju a z Nepalom na dłujkem zajtšu a z Bangladešom na pódzajtšu. Indiska jo zwězkowa republika z 28 zwězkowymi statami a ze 7 zwězkowymi teritorijami. 

Indiska jo multietniski kraj a z wěcej ako 1,2 miliardow wobydlarjami drugi nejwětšy stat swěta pó wobydlaŕstwje.

W lěśe 1947 sta se Indiska njewótwisna wót Zjadnośonego kralojstwa, wóstanjo pak cłonk Commonwealtha.

 Geografija 
na pódpołnocy jo Himalaja pśirodna granica kraja, na pódpołdnju wobdawa Indiski ocean strony.

 Rěcna situacija w Indiskej 
W Indiskej se wěcej ako 400 rěcow powěda. Wětšyna Indičanow powěda indoariske rěcy. Wót tych jo Hindi nejwažnjejša. Na pódpołdnju Indiskeje se drawidske rěcy powěda, na pśikład Tamilšćina. 21 rěcow jo oficielnje pśipóznate.
72% su Indoariske rěcy.
25% su Drawidske rěcy.

Druge w Indiskej wužywane rěcy su Awstro-aziske rěcy kaž Santali a Tibeto-burmaske rěcy kaž Manipuri.

 Klima 
Wjedro na subkontinenśe jo prědnorědnje wót dešćowego casa (monsuna) wótwisne. Wón zachopina kóńc maja pśi pśibrjoze Kerale na krotkem wjacorje Indiskeje połkupy a śěgnjo w běgu pśichodnego połtera mjaseca do dłujkozajtšnego směra pśez kraj.

Wósebnje w pragólowych stronach na dłujkem zajtšu a w Bengalskej nižyny móžo w toś tom casu k śěžkim pólaśam pśiś, a pśi kšomje Himalaje njejsu wótwalenja góry rědko. Zachopjeńk septembra jo pódpołnoc pśewažnje bźez dešća, ale trajo dalšej mjaseca tak dłujko ako se teke mrokawy na pódpołdnjowem Dekkanje a w Kerali njezminu.

Pódzajtšny pśibrjog Andry Pradeša a Tamil Nadu kaž teke pódpołdnjowa Kerala dožywja mjaz oktobrom a decembrom dla dłujkowjacornego monsuna hyšći drugi dešćowy cas.

 Administratiwne źělenje 
Indiska republika jo rozdźělona do 28 zwězkowych statow a 7 teritorijow.

 Zwězkowe staty 

 AP Andra Pradeš AR Arunačal Pradeš AS Asam BR Bihar CG Čatisgar  GA Goa GJ Gudžarat HP Himačal Pradeš HR Harjana JH Džarkand JK Džamu a Kašmir KA Karnataka KL Kerala MH Maharaštra ML Megalaja MN Manipur MP Madja Pradeš MZ Mizoram NL Nagaland OR Orisa PB Pandžab RJ Radžastan  SK  Sikkim TN Tamil Nadu  TR Tripura  UA Utar Ančal UP Utar Pradeš WB Pódwjacorna Bengalska 

 Zwězkowe teritorije 

 AN Andamany a Nikobary CH Čandigar DD Daman a Diu DL Delhi DN Dadra a Nagar Haveli LP Lakšadwip PY Pudučeri (pjerwjej Pondicherry) 

 Wótkaz 


Kategorija:Stat w Aziji
Kategorija:Commonwealth